Den store Ziegfeld

***Den store Ziegfeld*** (originaltittel: ***The Great Ziegfeld***)  er et amerikansk musikaldrama fra 1936, regissert av Robert Z. Leonard og produsert av Metro-Goldwyn-Mayer. I hovedrollene spiller William Powell, Myrna Loy og Luise Rainer. Filmen er en fiktiv hyllest til Broadway-impresarioen Florenz Ziegfeld jr. og inkluderer en filmversjon av *[[Ziegfeld Follies]]*-forestillingen hans. Manus er skrevet av William Anthony McGuire. 

Filmen ble nominert til sju Oscar-priser, hvorav den vant tre: For beste film, beste kvinnelige hovedrolle og beste koreografi.

MGM produserte ytterligere to *Ziegfeld*-filmer. *[[Blant stjerner og kometer]]* (1941), med James Stewart, Judy Garland, Hedy Lamarr og Lana Turner i hovedrollene, brukte noen flimklipp fra *Den store Ziegfeld*. I *[[Ziegfeld Follies (film)|Ziegfeld Follies]]* (1946), regissert av Vincente Minnelli, hadde Powell en liten rolle som Ziegfeld. 

## Sammendrag
Sønnen til en høyt respektert musikk-professor, Florenz "Flo" Ziegfeld Jr, lengter etter å sette hans eget preg på show-bransjen. Han begynner med å promotere Eugen Sandow, "verdens sterkeste mann" ved en messe i Chicago i 1893. Han forsøker å overvinne konkurransen fra den rivaliserende Billings og hans nye populære attraksjon, magedanser Little Egypt. I San Francisco blir Ziegfeld og Sandow anklaget for svindel etter et show hvor Sandow står overfor en løve som sovner med en gang blir sluppet ut av buret sitt. Flo reiser til England, hvor han støter på Billings igjen som ler av en avis-artikkel som fordømmer Ziegfeld som en svindel.

Flo oppdager at Billings er på vei for å signere en kontrakt med den vakre franske kjendisen Anna Held. Ziegfeld lover å gi henne mer publisitet enn hun noen gang har drømt om, og at hun skal få spille sammen med USAs mest fremtredende teater-utøvere. Til å begynne med er ikke forestillingene med Anna Held ved Herald Square Theatre noen suksess. Imidlertid klarer Flo å generere publisitet ved å sende 20 liter melk til Anna hver dag for en fiktiv skjønnhetsbehandling, for deretter å nekte å betale regningen. Avis-artiklene bringer snart nysgjerrige seere til teateret hans, og Ziegfeld introduserer åtte nye skuespillere til Annas show. Flo ønsker å gifte seg med Anna, og hun samtykker i giftermålet - og viser stolt frem de nye kostbare diamantene til de andre skuespillerne.

Hans nye show, Ziegfeld Follies, en overdådig produksjon fylt med vakre kvinner og svært ekstravagante kostymer, blir også en stor suksess. Denne blir fulgt av flere versjoner av Follies-show. Ziegfeld forsøker også å lage en stjerne av Audrey Dane, som er plaget av alkoholisme. Han overbeviser også Fanny Brice om å komme fra vaudeville, og han sender ofte påkostede gaver til begge to. Dette opprører Anna, som innser at Ziegfelds verden ikke dreier seg utelukkende om henne, og hun blir misunnelig på oppmerksomheten han sender andre unge skuespillere. Hun tar ut skilsmisse. Senere er Flo nødt til å låne penger fra Billings, for tredje gang, til hans nye show.

Flo møter den rødhårete Broadway-stjernen Billie Burke og gifter seg snart med henne. Når hun hører disse nyhetene, ringer en knust Anna Flo og later som hun er glad på hans vegne. Flo og Billie får etter hvert en datter som får navnet Patricia. Ziegfelds nye show blir også en ganske stor suksess. Men etter en stund endres publikums smak, og hans opptredener får en rekke negative anmeldelser i forskjellige aviser. Men aksje-markedet krasjer fullstendig under Børskrakket i 1929. Han blir etter hvert alvorlig syk. Billings kommer på besøk, og de to mennene blir enige om å bli partnere i en ny, større produksjon av The Ziegfeld Follies. Men realiteten er at begge menn er økonomisk blakke, og Ziegfeld innser dette.

## Medvirkende
* William Powell som Florenz Ziegfeld jr.
* Myrna Loy som Billie Burke
* Luise Rainer som Anna Held
* Frank Morgan som Jack Billings 
* Fannie Brice som seg selv
* Virginia Bruce som Audrey Dane
* Reginald Owen som Sampson
* Ray Bolger som Ray Bolger 
* Ernest Cossart som Sidney
* Joseph Cawthorne som dr. Ziegfeld
* Nat Pendleton som Sandow
* Harriet Hoctor som seg selv
* Jean Chatburn som Mary Lou
* Paul Irving som Erlanger
* Herman Bing som kostymeansvarlig
* Charles Judels som Pierre
* Marcelle Corday som Marie
* Raymond Walburn som Sage
* A. A. Trimble som Will Rogers
* Buddy Doyle som Eddie Cantor

## Referanser




## Eksterne lenker
*